समाज नशे की लत से दूर रहे, हमारे युवा इस के जाल में न फंसें, इस के लिए जरूरी है कि हम स्वस्थ समाज के निर्माण में स्वयं से, अपने घरपरिवार से शुरुआत करें, घर के सदस्यों पर नजर रखें, नशे के शिकार व्यक्ति को नशामुक्ति केंद्र की सहायता से इस अंधेरी दुनिया से बाहर निकालें, प्यार और सहयोग से सही रास्ते पर लाएं, अपने आसपास के लोगों का ध्यान रखें. कदम बहकने से पहले ही संभल जाएं तो अच्छा है वरना आने वाला समय देश, समाज और परिवार के लिए बहुत दुखद होगा.